stanford-oval/wikipedia huggingface dataset:
Gröndal

Gröndal
Gröndal (lempinimeltään Greenvalley) on yksi Ruotsin pääkaupungin Tukholman kaupunginosista. Se sijaitsee Etelä-Tukholman alueella, ja kuuluu Hägersten-Liljeholmenin kaupunginosa-alueeseen. Nykyään siellä asuu noin 7 060 ihmistä; maa-alaltaan se on 0,91 neliökilometrin suuruinen.
Gröndalin kaupunginosa muodostettiin vuonna 1926 Ekensberg-nimisenä. Nykyisen nimensä se sai vuonna 1934. Kaupunginosa tunnetaan 1940-luvulla rakennetuista tähdenmuotoisista kerrostaloistaan, Stjärnhuseista. Niiden suunnittelusta vastasi ruotsalainen arkkitehtitoimisto Backström & Reinius Arkitekter AB.
Alue on ollut huvila-aluetta ja vuoden 1913 tienoilla siellä oli satakunta vuokrahuvilaa, joista vain osa säästyi purkamiselta 1970-luvulla.
Gia – kauneuden kirous

| Gia – kauneuden kirous> Gia |
| --- | --- |

Ohjaaja:  Michael Christopher
Käsikirjoittaja:  Michael Christopher
Tuottaja:  James D. Brubaker
Säveltäjä:  Terence Blanchard
Kuvaaja:  Rodrigo García
Leikkaaja:  Eric A. Sears
Lavastaja:  Kathy Lucas
Pääosat:   Angelina Jolie  Faye Dunaway  Mercedes Ruehl  Elizabeth Mitchell 
Valmistustiedot
Valmistusmaa:  Yhdysvallat
Tuotantoyhtiö:  HBO
Levittäjä:  Netflix HBO
Ensi-ilta:   31. tammikuuta 1998  31. heinäkuuta 1998
Kesto:  126 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Gia – kauneuden kirous (engl. Gia) on vuonna 1998 ensi-iltansa saanut yhdysvaltalainen elämäkertaelokuva, joka kertoo huippumalli Gia Carangin (1960–1986) elämästä. Elokuvan nimiosaa näyttelee Angelina Jolie. Sen on ohjannut Michael Christopher.
Rooleissa

| 0 | 1 | 2 |
| --- | --- | --- |
|  Angelina Jolie  | … |  Gia Carangi   |
|  Elizabeth Mitchell  | … |  Linda   |
|  Eric Michael Cole  | … |  T.J.   |
|  Kylie Travis  | … |  Stephanie   |
|  Louis Giambalvo  | … |  Joe Carangi   |
|  John Considine  | … |  Bruce Cooper   |
|  Scott Cohen  | … |  Mike Mansfield   |
|  Edmund Genest  | … |  Francesco   |
|  Mercedes Ruehl  | … |  Kathleen Carangi   |
|  Faye Dunaway  | … |  Wilhelmina Cooper   |
Aiheesta muualla

Richmond, Ray: Gia Variety.  27.1.1998. Viitattu 15.5.2021. (englanniksi)
Gia (1998) film review – the tragic story of supermodel Gia Carangi Films to Watch Before you Die.  31.5.2020. Viitattu 15.5.2021. (englanniksi)
Betancourt, Manuel: HBO’s LGBT History: Gia (1998) The Film Experience.  23.6.2015. Viitattu 15.5.2021. (englanniksi)
HAL HJT-16 Kiran

Kiran Intiassa vuonna 2007.
HAL HJT-16 Kiran (valonsäde) on intialainen suihkuharjoituskone, jonka ensilento tehtiin 4. syyskuuta 1964. Se tuli Intian ilmavoimien ja laivaston käyttöön vuonna 1968 ja on edelleen käytössä. Koneita valmistettiin 190 kappaletta.
Kiran korvataan HAL HJT-36 -koneella, joka on 2010-luvulla koelentovaiheessa. Intian ilmavoimat on ottanut 12 HJT-36-konetta käyttönsä.
Tekniset tiedot (Kiran IA)

miehistö kaksi
pituus: 10,60 m
kärkiväli: 10,70 m
korkeus: 3,64 m
siipipinta-ala: 19 m²
tyhjäpaino: 2 560 kg
TMOW: 4 235 kg
voimalaite: Armstrong Siddeley Viper, 11,12 kN
suurin nopeus: 695 km/h
toiminta-aika: 1 h 45 min
lakikorkeus: 9 150 m
Gun Röring

| Mitalit> Maa:   Ruotsi.Naisten telinevoimistelu. Olympialaiset  | Mitalit> Maa:   Ruotsi.Naisten telinevoimistelu. Olympialaiset  | Mitalit> Maa:   Ruotsi.Naisten telinevoimistelu. Olympialaiset  | Maa:   Ruotsi> Naisten telinevoimistelu. |
| --- | --- | --- | --- |
|  Kultaa | Helsinki 1952 | yhteisvoimistelu |  |
Gun Margareta Röring (myöh. Lindh, 16. kesäkuuta 1930 Uumaja – 17. maaliskuuta 2006 Uumaja) oli ruotsalainen telinevoimistelija ja olympiavoittaja.
Röring voitti yhteisvoimistelussa olympiakultaa Helsingissä 1952. Lisäksi Ruotsi oli Helsingissä joukkuekilpailussa neljäs, ja Röring sijoittui ottelussa 23:nneksi oltuaan yksittäisillä telineillä parhaimmillaan permannolla 20:s.
God Bless Australia

God Bless Australia (Jumala Siunatkoon Australiaa) oli ehdotettu Australian kansallislaulu. Sen on kirjoittanut australialainen lauluntekijä Jack O'Hagan. Se lauletaan Waltzing Matildan, tunnetun australialaisen kansanlaulun, säveleen käytössä vielä tänäkin päivänä.
Sanoitukset

| Englanninkielinen alkuperäinen | Suomenkielinen käännös |
| --- | --- |
Here in this God-given land of ours, Australia  This proud possession, our own piece of Earth  That was built by our fathers, who pioneered our heritage,  Here in Australia, the land of our birth.    Chorus:  God bless Australia, our land Australia,  Home of the ANZAC, the strong and the free  It's our homeland, our own land,  To cherish for eternity,  God bless Australia, the land of the free!    Here in Australia, we treasure love and liberty,  Our way of life, all for one, one for all  We're a peace loving race, but should danger ever threaten us,  Let the world know we will answer the call.    Chorus:
Sponsorointi

Kappaletta soitti elokuvamainonnassa australialainen bensiiniyhtiö Ampol.
Ehdotettu hymni

Kun Australia äänesti kansallislaulun puolesta vuonna 1974, "God Bless Australia" ei ollut vaihtoehto. Neljä vaihtoehtoa olivat "Advance Australia Fair" (nykyinen hymni), "God Save the Queen" (entinen kansallislaulu, nykyinen kuninkaallinen hymni ja Yhdistyneen kuningaskunnan kansallislaulu), "Waltzing Matilda" (suosittu kansanlaulu) ja "The Song of Australia" (isänmaallinen laulu, ei enää käytössä).
Grant Wood

Grant Wood ca 1925.
Amerikkalaista gotiikkaa 1930.
Grant Wood, syntymänimeltään Grant DeVolson Wood (13. helmikuuta 1891, Anamosa, Iowa – 12. helmikuuta 1942, Iowa City, Iowa) oli yhdysvaltalainen taidemaalari. Hänet tunnetaan parhaiten maalauksista, jotka kuvaavat Yhdysvaltain Keskilännen maaseutua. Hän matkusti neljästi Eurooppaan opiskelemaan maalaustekniikoita, erityisesti impressionismia vuosina 1920–1928. Suurin vaikuttaja oli kuitenkin Jan van Eyck. Wood opetti maalausta Iowan yliopistossa vuonna 1934. Yksi hänen tunnetuimpia teoksiaan on Amerikkalaista gotiikkaa.
Galleria

Grant Woodin kotitalo, Cedar Rapids, Iowa.
The Midnight Ride of Paul Revere 1931.
Parson Weems' Fable 1939.
Daughters of Revolution 1932.
January, 1940–41.
Fall Plowing, 1931.
Aiheesta muualla

Kuvia tai muita tiedostoja aiheesta Grant Wood Wikimedia Commonsissa
Iowan osavaltion kolikon kääntöpuoli
Grant Show

Grant Show
Grant Alan Show (s. 27. helmikuuta 1962 Detroit, Michigan) on yhdysvaltalainen näyttelijä.
Show tunnetaan roolistaan Melrose Placen Jake Hansonina, jota hän näytteli vuosina 1992–1997. Show on esiintynyt myös muun muassa draamasarjoissa Swingtown (2008) ja Devious Maids (2013−2016).
Vuodesta 2017 lähtien Show on esittänyt Blake Carringtonia Dynastia-sarjassa, joka perustuu 1980-luvun samannimiseen saippuasarjaan. Alkuperäisessä Dynastiassa hahmoa esitti John Forsythe.
Show on ollut mukana myös monissa televisioelokuvissa, kuten elokuvissa Petollinen valinta ja Between Love and Honor. 1990-luvun alussa Show’ta harkittiin Thelma ja Louise -elokuvaan, mutta rooliin valittiin lopulta Brad Pitt.
Yksityiselämä

Show oli vuosina 2004–2011 naimisissa Pollyanna McIntoshin kanssa. Show’n nykyinen puoliso on näyttelijä Katherine LaNasa. He avioituivat vuonna 2012 ja saivat tyttären keväällä 2014.
Aiheesta muualla

Grant Show Internet Movie Databasessa. (englanniksi)
Gustaf Samuel Crusell

Gustaf Samuel Crusell (1810–1858) oli suomalainen lääkäri. Hän väitteli lääketieteen tohtoriksi 1840 ja toimi piirilääkärinä Käkisalmessa vuodesta 1842. Hän oli Helsingin yliopiston lääketieteellisen fysiikan dosentti vuodesta 1857. Hän alkoi ensimmäisenä käyttää galvanismia hoitomenetelmänä. Hän julkaisi Pietarissa 1841 teoksen Über den Galvanismus als Chemisches Heilmittel gegen oertliche Krankheiten ja siihen liittyvät lisäykset Erster - Dritter Zusatz zu der Schrift über dekn Galvanismus (1842–1843). Vaikka hän oli luonteeltaan sisukas, häneltä puuttui käytännön elämän taju.
Hän oli säveltäjä Berndt Crusellin serkun poika.
Grodno Azot

| Grodno Azot |
| --- | --- |
Yritysmuoto:  osakeyhtiö OAO
Perustettu:  3. joulukuuta 1963
Kotipaikka:  Pr. Kosmonavtov 100, 230013 Hrodna, Hrodnan alue,  Valko-Venäjä
Toimiala:  kemianteollisuus
Tuotteet:  lannoitteet ja muut kemianteollisuuden tuotteet
Liikevaihto:  8 413 miljardia BYR eli  741,9 milj. EUR (2012)
Nettotulos:  520 mrd. BYR eli 45,9 milj. EUR (2012)
Henkilöstö:  10 910 (2012 keskimäärin)
Emoyhtiö:  Belneftehim-konserni
Omistaja:  Belneftehim, Valko-Venäjän valtio
Kotisivu:  www.azot.by
Infobox OKVirheellinen NIMI-arvo: 
Grodno Azot (ven. ОАО Гродно Азот, Grodno Azot) on Valko-Venäjän luoteisosassa Hrodnan kaupungissa toimiva teollisuusyritys, joka valmistaa lannoitteita ja muita kemianteollisuuden tuotteita. Yhtiön perustamisen ajankohdaksi katsotaan joulukuu 1963, jolloin ensimmäisen, ammoniumnitraattia valmistavan tuotantolinjan toiminta käynnistettiin. Yritys on valtion omistama osakeyhtiö (OAO). Grodno Azot on merkittävä työllistäjä Hrodnan alueella, sillä yhtiön palveluksessa oli vuonna 2012 keskimäärin 10 900 työntekijää.
Näkymä Grodno Azotin teollisuusalueelle.
Grodno Azotin liikevaihto oli vuonna 2012 yhteensä 8 413 miljardia ja nettotulos 520 miljardia Valko-Venäjän ruplaa. Euroiksi muunnettuna liikevaihto oli 741,9 miljoonaa ja nettotulos 45,9 miljoonaa (valuuttamuunnos Valko-Venäjän virallisin vuoden 2012 lopun kurssein). Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012.
Useat venäläistahot ovat olleet kiinnostuneita yhtiön ostamisesta. Valko-Venäjän valtio on listannut yhtiön erääksi sen yksityistämisohjelmaan kuuluvista valtionyrityksistä. Kriittisemmät äänenpainot totesivat vuonna 2013, että Valko-Venäjän valtion teollisuuskonserni Belneftehim saattaa myydä omistamansa Grodno Azotin eräänlaisena hyvityksenä venäläiselle ostajalle, kemiankonserni JevroHimiä (EuroChem) hallitsevalle taholle. Valko-Venäjän valtionjohdon ohjauksessa oleva suurkonserni Belneftehim jäi edellisvuonna 2012 kiinni suurimittaisesta venäläisöljystä Valko-Venäjällä jalostetun dieselöljyn salakuljetuksesta muina, tullivapaina kauppanimikkeinä Valko-Venäjän, Venäjän ja Kazakstanin muodostaman tullialueen ulkopuolelle, muun muassa Ukrainaan.
Aiheesta muualla

Chemicals - Company Overview of OAO Grodno Azot (englanniksi) (businessweek.com)
Grodków (kunta)

| Grodkówin kunta (Gmina Grodków) |
| --- | --- |
 Kyltti Zielonkowicen kylässä Opolen ja Ala-Sleesian voivodikuntien rajalla
 lippu:  vaakuna
 Kunnan kartta
 Grodkówin kunta
 Koordinaatit: 50°42′N, 17°23′E 
Valtio:  Puola
Voivodikunta:  Opole
Piirikunta:  Brzeg
 – Pormestari:  Marek Antoniewicz
Pinta-ala:  
 – Kokonaispinta-ala:  286 km²
Väkiluku (2019):  19 087
Suuntanumero(t):  (+48) 77
 
 Verkkosivut 
Infobox OKVirheellinen NIMI-arvo: 
Grodków on kaupungin sisältävä maalaiskunta Brzegin piirikunnassa Puolassa. Sen väkiluku oli vuoden 2019 lopussa 19 087. Kunnan keskus on Grodkówin kaupunki.
Kylät Grodkówin kunnassa ovat Bąków, Bogdanów, Gałązczyce, Gierów, Głębocko, Gnojna, Gola Grodkowska, Jaszów, Jeszkotle, Jędrzejów, Kobiela, Kolnica, Kopice, Lipowa, Lubcz, Mikołajowa, Młodoszowice, Nowa Wieś Mała, Osiek Grodkowski, Polana, Przylesie Dolne, Rogów, Starowice Dolne, Strzegów, Sulisław, Tarnów Grodkowski, Wierzbna, Wierzbnik, Więcmierzyce, Wojowniczki, Wojsław, Wójtowice, Zielonkowice, Żarów sekä Żelazna. Se rajautuu Kamiennikin, Niemodlinin, Olszankan, Pakosławicen, Przewornon, Skorszycen ja Wiązówin kuntiin. Grodkówin pinta-alasta noin 77 prosenttia on maatalousmaata ja noin 14 prosenttia metsää. Kunnan läpi kulkee voivodikunnan tie 401.
Kunnan väestöpyramidi 2014.
Vuoden 2019 lopussa 50,8 prosenttia Grodkówin asukkaista oli naisia ja 49,2 prosenttia miespuolisia. Alle 18-vuotiaat muodostivat 17,6 prosenttia kunnan väestöstä, työikäiset 60,9 prosenttia ja eläkeikäiset 21,4 prosenttia. Väestön keski-ikä oli 41,4 vuotta. Vuonna 2019 Grodkówin kunnassa syntyi 153 lasta.
Aiheesta muualla

Kuvia tai muita tiedostoja aiheesta Grodkówin kunta Wikimedia Commonsissa
Gmina Miejsko-Wiejska Grodków  2020. Opolen tilastokeskus. (puolaksi)
Gaspar Llamazares

Gaspar Llamazares.
Gaspar Llamazares pitämässä puhetta vuonna 2007.
Gaspar Llamazares Trigo (s. 28. marraskuuta 1957 Logroño, La Rioja) on espanjalainen poliitikko. Hän toimi maansa vasemmistopuolueiden liiton Izquierda Unidan (IU, Yhdistynyt vasemmisto) pääkoordinaattorina eli puoluejohtajana vuosina 2001–2008. Hän on jäsenenä Espanjan kommunistisessa puolueessa PCE:ssä. Oppiarvoltaan hän on lääketieteen tohtori.
Lapsuus ja nuoruus

Gaspar oli perheensä kuudesta lapsesta toiseksi vanhin. Hän vietti lapsuutensa ja nuoruutensa Salinasissa, Castrillónissa, Asturiasissa. Hän opiskeli lääketiedettä aluksi Madridin autonomisessa yliopistossa. Hän suoritti opintonsa loppuun Oviedon yliopistossa. Siellä hän tutustui "Bocetos"-nimiseen julkaisuun, joka lähestyi lääketiedettä sosiaalisesta näkökulmasta tavaomaisen biologisen sijaan. Hän täydensi opintonsa julkisterveyden Masters-tutkinnolla Havannan yliopistossa, Kuubassa. Palattuaan Espanjaan hän alkoi vuonna 1985 opettaa ensin Santiago de Compostelan yliopistossa ja sitten Unidad Docente de Medicina de Familiassa Cazoñassa, Kantabriassa.
Poliittisen uran alku

Llamazares liittyi kommunistipuolueeseen vuonna 1981. Vuonna 1988 hänet valittiin IU:n Asturiasin osaston liittosihteeriksi ja pääkoordinaattoriksi. Vuonna 1991 hänet valittiin Asturiasin alueparlamenttiin. Siellä hän toimi IU:n ryhmänjohtajana.
Vuosina 1988–2000 Llamazares toimi PCE:n Asturiasin osaston pääsihteerinä ja Asturiasin parlamentin jäsenenä.
FBI-Osama-skandaali

15. tammikuuta 2010 Yhdysvaltain liittovaltion tiedustelupalvelu FBI julkaisi Osama bin Ladenista valokuvia, jotka oli digitaalisesti käsitelty esittämään Osamaa sen näköisenä, millaiseksi hänen uskottiin vanhentuneen. Espanjalainen sanomalehti El Mundo paljasti, että hahmotelman hiukset oli kopioitu internetin Google-hakukoneen kuvapalvelusta hankitusta Llamazaresin valokuvasta. FBI myönsi asian, poisti kuvan verkkosivuiltaan ja käynnisti sisäisen tutkinnan siitä, oliko tapauksessa toimittu tarkoitushakuisesti.
Aiheesta muualla

IU:n verkkosivut
Llamazaresin omat verkkosivut (Arkistoitu – Internet Archive)
HAL Bangaloren kansainvälinen lentoasema

HAL Bangaloren kansainvälinen lentoasema (ICAO: VOBG) on lentoasema Bangaloressa Karnatakan osavaltiossa Intiassa. Lentoasemaa ylläpitää Hindustan Aeronautics, joka käyttää sitä Intian ilmavoimien lentokoneiden testaamiseen ja kehittämiseen. Lentoasema toimi kansainvälisenä lentoasemana kunnes 24. toukokuuta 2008 sen korvasi Kempegowdan kansainvälinen lentoasema.
Aiheesta muualla

Kuvia tai muita tiedostoja aiheesta HAL Bangaloren kansainvälinen lentoasema Wikimedia Commonsissa
Grönlannin asutushistoria

Grönlannin asutushistoria alkaa ajalta muutamia tuhansia vuosia sitten, jolloin Grönlantia alkoivat asuttaa ihmiset, jotka olivat ehkä jotain sukua Amerikan intiaaneille. Nämä kansanryhmät asuttivat Grönlantia 300-400-luvuille saakka, jolloin ne katosivat. Joskus 1000-luvulla Grönlantiin tuli viikinkejä, joita johti Erik Punainen. Suurinpiirtein samoihin aikoihin imaantuivat myös inuiitit. Viikingit katosivat saarelta 1400-luvulla, jolloin Grönlannin ilmasto kylmeni. Tämän jälkeen Grönlannissa asui yksinomaan inuiitteja muutaman sadan vuoden ajan. 1700-luvulla erään norjalaisen lähetyssaarnaajan toimeksiannosta Grönlantiin rakennettiin pääkaupunki Nuuk. Nykyisin Grönlanti kuuluu Tanskaan, mutta tanskalaisia saaren väestöstä on vain 10 prosenttia ja suurin osa väestöstä on inuiitteja.
Aiheesta muualla

https://yoair.com/fi/blog/the-indigenous-inuit-people-of-the-arctic-circle/
Griffen Molino

| Griffen Molino> Henkilötiedot |
| --- | --- |
Syntynyt: 21. tammikuuta 1994 (ikä 30) Trenton, MI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  84 kg
Seura
Seura:  Toronto Marlies
Sarja:  AHL
Pelinumero:  13
Pelaajaura
Pääsarjaura:  2017–
Aik. seurat:  Vancouver Canucks (NHL)   Utica Comets (AHL)
Griffen Molino (s. 21. tammikuuta 1994 Trenton, Michigan, Yhdysvallat) on yhdysvaltalainen jääkiekkoilja, joka pelaa AHL-joukkue Toronto Marliesissa. Hän pelannee lähinnä AHL-joukkue Utica Cometsissa. Molino on pelipaikaltaan vasen laitahyökkääjä, mutta hän osaa pelata myös keskellä.
Pelityyli

The Sports Forecaster -sivuston mukaan Molino on monipuolinen ja energinen hyökkääjä, joka kykenee tekemään myös kohtalaisen hyvin pisteitä. Molino ei ole kuitenkaan kovin isokokoinen ja hänellä on kehitettävää voimassa ja fysiikassa.
Elite Prospects -sivuston mukaan Molino on nopeajalkainen kahden suunnan hyökkääjä, joka voi pelata joko laidassa tai keskellä useimmiten alemmissa ketjuissa. Molino luistelee nopeasti ja hän tekee erinomaisia ratkaisuja kiireellisissäkin tilanteissa. Hän pelaa tasaisia vaihtoja ja Molinolla on hyvät hyökkäyspään vaistot. Hän puolustaa kovaa ja pelaa hyvin laitojen läheisyydessä.
Ura

Molino pelasi Little Caesarsin juniorijoukkueissa, jonka jälkeen hän siirtyi kaudeksi 2012–2013 Kanadaan CCHL-junioriliigan Brockville Bravesiin. Kesällä 2013 Molinon varasi sekä USHL-joukkue Sioux Falls Stampede 389. pelaajana että NAHL-joukkue Springfield Jr. Blues 88. pelaajana. Hän siirtyi kaudeksi 2013–2014 Stampedeen, jossa Molino teki USHL:n runkosarjassa tehot 8+31=39. Toukokuussa 2014 seura kauppasi hänet ja saman kesän neljännen kierroksen varausvuoron Muskegon Lumberjacksiin vaihdossa Chaz Switzeriin sekä saman kesän viidennen ja kolmannen kierroksen varausvuoroihin. Kaudella 2014–2015 Molino toimi Lumberjacksin varakapteenina ja oli joukkueen paras pistemies ja syöttäjä tehoilla 18+46=64. Molino jakoi koko USHL:n pistepörssin neljännen sijan Sioux City Musketeersin Joe Snivelyn ja Youngstown Phantomsin Maksim Letunovin kanssa. Hän eteni joukkueen kanssa aina Clark Cup -finaaleihin saakka, mutta mestaruuden vei kuitenkin Molinon entinen seura Sioux Falls Stampede otteluvoitoin 3–0.
Kaudeksi 2015–2016 Molino siirtyi Western Michigan Universityn yliopistojoukkueeseen. Hän teki Freshman -vuotenaan tehot 14+11=25, jotka riittivät joukkueen sisäisen piste- ja syöttöpörssin voittoon sekä sisäisen maalipörssin Sheldon Driesin kanssa jaettuun voittoon. Sophomore -vuotenaan 2016–2017 Molino oli WMU:n paras syöttäjä ja toiseksi paras pistemies Matt Iacopellin kanssa tehoilla 15+18=33. Yliopistokautensa jälkeen, maaliskuussa 2017 NHL-varaamaton Molino teki kaksivuotisen tulokassopimuksen Vancouver Canucksin kanssa. Hän siirtyi heti myös seuran NHL-joukkueen vahvuuteen ja teki NHL-debyyttinsä 31. maaliskuuta 2017 Los Angeles Kingsia vastaan. Molino sai ottelussa jääaikaa 9.33 minuuttia. Hän pelasi kevään aikana Canucksissa viisi runkosarjaottelua ilman tehopisteitä.
Syksyn 2017 harjoitusleirin päätteeksi Canucks lähetti Molinon AHL-joukkue Utica Cometsin vahvuuteen.
Grant Morrison

| Grant Morrison |
| --- | --- |

Henkilötiedot
Syntynyt: 31. tammikuuta 1960 (ikä 64)  Glasgow
Ammatti:  sarjakuvakäsikirjoittaja ja -piirtäjä
Aiheesta muualla
Kotisivu
Grant Morrison (s. 31. tammikuuta 1960) on skotlantilainen sarjakuvakäsikirjoittaja ja -piirtäjä, joka tunnetaan ei-lineaarisista juonistaan ja vastakulttuurisista taipumuksistaan. Hänen kuuluisimpia teoksiaan ovat muiden muassa Doom Patrol, Animal Man, The Invisibles, Arkham Asylum ja JLA. Hän on tiettävästi kaaosmagian harrastaja. Morrisonin voi myös nähdä My Chemical Romancen musiikkivideoissa "Na Na Na" ja "SING". Hän on hyvä ystävä bändin keulahahmon Gerard Wayn kanssa.
Suurimman osan töistään Morrison on tehnyt DC Comicsille.
Teoksia

Animal Man
Arkham Asylum: A Serious House on Serious Earth, Artistina Dave McKean
Aztek, the Ultimate Man yhdessä Mark Millarin kanssa
Bible John
Doom Patrol
Fantastic Four 1234
The Filth (13-osainen minisarja)
Hellblazer
The Invisibles
JLA
Kill Your Boyfriend
King Prawn
Marvel Boy
New Adventures of Hitler
New X-Men
St. Swithin's Day
Seaguy
We3
Vampirella yhdessä Mark Millarin kanssa
Vimanarama
Zenith
Aiheesta muualla

Grant Morrisonin kotisivu
2000 AD profiili (Arkistoitu – Internet Archive)
Gyliai (Raseiniai)

Kylän sijainti kartalla
Gyliai on kylä Raseiniain kunnallispiirissä, Kaunasin läänissä, läntisessä Liettuassa. Vuonna 2001 kylässä asui 509 asukasta.
Grönhagen

Grönhagen on ruotsalainen aatelissuku, jonka yksi sukuhaara on liitetty Suomen Ritarihuoneeseen aatelisena sukuna numero 68. Saksalainen suku on alun perin kotoisin Verdenistä. Gotlannin laamanni Clas Henrik Grönhagen aateloitiin vuonna 1678 ja liitettiin Ruotsin ritarihuoneeseen vuonna 1680 aatelisena sukuna numero 929.
Suvun jäseniä

Johan Adolf Grönhagen (1753–1826), everstiluutnantti Porin rykmentissä
Knut Gustaf Ferdinand Grönhagen (1823–1909), jalkaväenkenraali Venäjän keisarillisessa armeijassa
Berndt Adolf Grönhagen (1826–1888), suomalainen eversti ja valtiopäivämies, Knut Gustaf Ferdinand Grönhagenin veli
Karl Grönhagen (1865–1944), suomalainen kapteeni, sanomalehtimies, kustantaja ja taidemaalari, Berndt Adolf Grönhagenin poika
Yrjö von Grönhagen (1911–2003), suomalainen tietokirjailija, Karl Grönhagenin poika
Berndt von Grönhagen, suomalainen dokumenttielokuvien tekijä
Juhani Grönhagen (s. 1949), suomalainen meriarkeologi ja tietokirjailija, Yrjö von Grönhagenin poika
Anders Grönhagen (s. 1953), Fredrikstad FK:n valmentaja
HIP 56948

HIP 56948 eli HD 101364 on kesäkuun 2010 tietojen mukaan tähtitaivaan aurinkomaisin tähti.
Tähden spektriluokka on G5V, Auringon G2V. Tähti on noin 217 valovuoden päässä Lohikäärmeen tähtikuviossa. Tähden näennäinen kirkkaus on 8,70, eli se ei näy paljain silmin. Tähden massa on 0,994+-0,004 auringon massaa, ja havaintojen mukaan se on luultavasti kotitähteämme hieman kevyempi, suurempi, vanhempi, kylmempi ja kirkkaampi. Auringon tavoin tähdessä on vähän litiumia, joten se on iäkäs. Tähti on 1+-1 eli 0-2 miljardia vuotta Aurinkoa vanhempi. Tällöin tähti on kirkastunut hieman Aurinkoon verrattuna. Sillä ei ole kuumia jupitereita niin kuin ei Auringollakaan.
| --- | --- |
Tähdet:  η Dra, β Dra, δ Dra, ζ Dra, ι Dra, χ Dra, Thuban, ξ Dra, λ Dra, ε Dra, κ Dra, θ Dra, φ Dra, τ Dra, ρ Dra, ψ Dra A, 10 Dra, π Dra, ο Dra, σ Dra, ω Dra, 45 Dra, 42 Dra, υ Dra, 18 Dra, ν2 Dra, 19 Dra, ν1 Dra, μ Dra A, 15 Dra, 6 Dra, 39 Dra, 36 Dra, 54 Dra, 4 Dra, 30 Dra, 35 Dra, 46 Dra, 17 Dra, 27 Dra, 59 Dra, 53 Dra, 73 Dra, 2 Dra, 64 Dra, 8 Dra, 26 Dra, 3 Dra, 9 Dra, 50 Dra, 75 Dra, 51 Dra, 66 Dra, 7 Dra, 34 Dra, 49 Dra, 16 Dra, AC Dra, 48 Dra, 68 Dra, 71 Dra, 41 Dra, 76 Dra, μ Dra B, ψ Dra B, 37 Dra, 74 Dra, 40 Dra, 69 Dra, UX Dra, 55 Dra, 65 Dra, VW Dra, 20 Dra, 17 Dra, 29 Dra, RY Dra, 38 Dra, 205 Dra, BY Dra, R Dra, HD 184146, HD 173740, T Dra
Eksoplaneetat:  ι Dra b, TrES-2
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HIP 56948
Gyllenberg

Gyllenberg on ruotsalainen ja suomalainen sukunimi, joka on seuraavilla henkilöillä:
Ane Gyllenberg (1891–1977), suomalainen kauppaneuvos ja taiteenkerääjä
Gideon Gyllenberg (1867–1934), suomalainen kirjankustannus- ja kirjakauppa-alalla toiminut myyntijohtaja
Helge Gyllenberg (1924–2016), suomalainen mikrobiologi ja tiedepoliitikko, Helvi ja Rafael Gyllenbergin poika
Helvi Gyllenberg, o.s. Herlevi (1898–1927), suomalainen näytelmäkirjailija, Rafael Gyllenbergin puoliso ja Helge Gyllenbergin äiti
Linda Zilliacus, o.s. Gyllenberg (s. 1977), suomalainen näyttelijä, Mats Gyllenbergin tytär
Matilda Gyllenberg (s. 1980), suomenruotsalainen toimittaja ja dramaturgi, Mats Gyllenbergin tytär
Mats Gyllenberg (s. 1955), suomalainen matematiikan professori, Helge Gyllenbergin poika
Meta Torvalds, o.s. Gyllenberg (1922–2012), suomenruotsalainen toimittaja
Rafael Gyllenberg (1893–1982), suomalainen teologi ja kirjailija
Ulla Gyllenberg, o.s. Carlberg (1929–2023), suomenruotsalainen toimittaja ja kunnallispoliitikko, Helge Gyllenbergin puoliso